# Faussèrgas

Faussèrgas$^,$$^,$$^,$ (Faussergues en francés) es una comuna lengadociana en País d'Albi situada dins lo departament de Tarn e la region administrativa d'Occitània, ancianament de Miègjorn-Pirenèus.
S’i tròba Áŋpó Lúta, lo terrenh donat als Lacòtas.

## Geografia
### Perimètre del territòri

Comunas confrontantas de Faussèrgas :
| Ledàs e Pentièrs | Ledèrgas (Avairon) | |
| Padièrs | | Sant Joan del Nos (Avairon) |
| Valença d'Albigés | Sent Miquèl de l'Abadiá | Lo Dorn |

## Toponimia

Las fòrmas ancianas son Favanzanicas, cap a 972, Faussergiis, en 1382. Faussèrgas ven del nom latin d'òme *Faventius, tirat de favens, « favorable », ambe lo sufixe anicas, al femenin plural (villas o [puslèu] terras es sosentendut). Los autres noms de luòcs del meteis sufixe son passats per -argas o -argues$^,$ (-argues < -anicum, probablament).
Ernèst Negre, que dona una explicacion pus precisa que Albèrt Dauzat, explica pas, çaquelà, cossí -argas passèt a -èrgas en Albigés e Roergue. En realitat, i a pas cap de rason lingüistica que l'apocòpa del proparoxiton (la supression de la fin d'un mot accentuat sus l'avant-avant-darrèra sillaba) e lo càmbiament de vocala (-a- > -è-) sián pas concomitants; qu'aquel càmbiament venga aprèp seriá improbable e s'explicariá mal; çò que vòl dire que quand los escribas escrivon un -argas/-argues que aprèp serà un èrgas/èrgues, se cal pausar la question de la realitat fonetica que i a darrèr çò escrit : un son intermediari, un son mai o mens diftongat ?
-Ti-, de *Faventius donèt regularament -z- dins un primièr temps, mas coma -n- se vocalizèt en -u- (*Fanzargas > *Faussargas), coma sovent en Albigés (cf. Confolenç > Confolèuç), -z- s'assordiguèt en -ss-.

## Istòria

En 1827, Castelgarric (nom francés : Castèlgarric ?) es annexat a Faussèrgas.

## Administracion

Lista dels cònsols successius :
| Periòde | Periòde | Identitat | Etiqueta |
| març de 2014 | 2020 | Jean-Marie Saysset | |
| setembre 1993 | 2014 | André Cuq | sense etiqueta |
| | 1993 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Valença d'Albigés; es ara del canton de Carmaux-1 Le Ségala (en francés), donc Carmauç-1 Lo Segalar.

## Demografia

modificar « persona »  v · d · m 
Evolucion demografica Populacion comunala actuala (2013): 148, totala: 150 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 246 | 223 | 257 | 319 | 612 | 683 | 667 | 642 | 622 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 603 | 621 | 667 | 644 | 652 | 663 | 667 | 642 | 624 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 580 | 530 | 507 | 450 | 444 | 409 | 378 | 351 | 337 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 305 | 261 | 222 | 186 | 168 | 139 | 138 | 138 | 138 141 |
| 2009 | 2010 |
| 136 139 | 136 138 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luòcs e monuments

" L'Arbre de Sully" sus la Plaça de la glèisa batejada en 1998 "Plaça de la Toleréncia" Monument istoric natural dempuèi 1912.

## Personas ligadas a la comuna

* Maurice de Faramond de Montels

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Ernest Negre, Les Noms de Lieux du Tarn, 4e ed., Vent Terral, Energues, 81350 Andouque, 1986, p. 36
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 284

## Vejatz tanben
### Articles connèxes

* Comunas de Tarn

### Ligams extèrnes

site de la Comuna
* Portal de Lengadòc